kardosdrur/scandi-wiki huggingface dataset:
Arnvid Meyer

Arnvid Clement Meyer (20. juni 1927 i København – 29. august 2007 i Næstved) var en dansk jazzmusiker, der blev kendt for at grundlægge Det Danske Jazzcenter.

Arnvid Meyer var trompetist og fik sit gennembrud i perioden lige efter anden verdenskrig i flere orkestre, der spillede traditionel jazz. Han spillede i den periode blandt andet sammen med Torben Ulrich. I slutningen af 1950'erne dannede han sit eget orkester, Arnvid Meyers Orkester, der fokuserede på swing-stilen, og med det orkester, der var aktivt til op i starten af 1970'erne spillede han med stor succes, ofte sammen med gæstende udenlandske musikere.

I 1971 stiftede han Det Danske Jazzcenter, og han modtog adskillige priser i tidens løb, herunder PH-prisen (1981), IFPI's Hæderspris (2005) og Ben Webster Fondens Hæderspris.

Gennem sin levetid opbyggede han en stor plade- og bogsamling indenfor jazz, som efter hans død blev doneret til Det Kongelige Bibliotek.

Arnvid Meyer var søn af politikeren A.C. Meyer.

Noter

Eksterne henvisninger 
 

Jazzmusikere fra Danmark
Personer fra København
Trompetister fra Danmark
Danskere i 1900-tallet
Samlere fra Danmark
Modtagere af Ben Webster Prisen
Garra Dembélé

Garra Dembélé (født 21. februar 1986 i Mali i Afrika) er en fransk fodboldspiller, der spillede i AGF efter, at holdet tegnede en korttidskontrakt med ham gældende til udgangen af 2007, hvilken de dog opsagde i starten af november 2007. Dagen i dag er han kontraktløs (pr. 28. april 2014).

Han stoppede i AJ Auxerre, uden at havde opnået en kamp på deres 1.hold, af disciplinære årsager, blandt andet mistede han sit kørekort.

Han har bl.a. været til prøvetræning ved FCK, Barnsley F.C., Newcastle og Leeds.
Mens han var til prøvetræning hos en klub fra Rom – enten AS Roma eller Lazio, blev han anklaget for voldtægt mod en amerikansk student under et besøg på en natklub. Han kunne ikke selv huske hændelsen. Han var fængslet i nogle uger, mens undersøgelsen stod på, og herefter frikendt.

Eksterne henvisninger 

 Information om karriere på LevskiSofia.info 

Fodboldspillere fra Frankrig
Fodboldspillere fra AGF
Fodboldspillere fra SC Freiburg
Fodboldspillere fra PFC Levski Sofia
Gæt 2/3 af gennemsnittet

Gæt 2/3 af gennemsnittet er et spil hvor flere spillere skal gætte på et reelt tal mellem 0 og 100, og forsøge at gætte på 2/3 af gennemsnittet. Vinderen er den person der kommer tættest på.

Ligevægtsanalyse 
Da ingen ikke kan gætte på et tal over 100, kan gennemsnittet ikke blive over 100. Det kan derfor ikke betale sig at gætte på et tal større end 2/3*100=66,67. Hvis alle ved dette, er der ingen der gætter på et tal større end 66,67, dermed bliver gennemsnittet ikke større end 66,67 og det kan derfor ikke betale sig at gætte på et tal større end 2/3*66,67=44,44. Sådan kan man fortsætte i det uendelige, så hvis alle ved dette, kan det ikke betale sig at gætte på andet end 0.

Eksperimentelle resultater 
Politiken arrangerede en konkurrence efter disse regler. Vinderen gættede 21,6, og mange af deltagerne gættede over 66, og nogle gættede endda på 100. Præmien var på 5000 kroner, og der var 19.196 deltagere.

Note 

 Astrid Schou, Gæt-et-tal konkurrence afslører at vi er irrationelle – Artikel i Politiken med histogram over gættene.

Spilteori
Malene Fenger-Grøndahl

Malene Fenger-Grøndahl (født 1976) er en dansk journalist, forfatter og foredragsholder, der særligt har beskæftiget sig med emner som islam, Mellemøsten, indvandring og integration. Hendes udgivelser baserer sig bl.a. på egne rejser i de mellemøstlige lande.

Hun er tilknyttet Center for Integration.

Bibliografi 
 Turen går til Jordan og Syrien, Politikens Forlag, . Med Carsten Fenger-Grøndahl (2000).
 Turen går til Tyrkiet, Politikens Forlag (2001).
 Muslim – 8 kvinder fortæller, Hans Reitzels Forlag, . Med Carsten Fenger-Grøndahl (2002).
 Hizb ut-Tahrir i Danmark – Farlig. fundamentalisme eller uskyldigt ungdomsoprør?, Aarhus Universitetsforlag, . Med Torben Rugberg Rasmussen og Kirstine Sinclair (2003).
 Når du strammer garnet – et opgør med mobning af mindretal og ansvarsløs asylpolitik (2003).
 Flygtningenes danmarkshistorie 1954-2004, Aarhus Universitetsforlag, . Med Carsten Fenger-Grøndahl (2004).
 Sigøjnere – 1000 år på kanten af Europa, . Med Carsten Fenger-Grøndahl (2006).
 EU's dilemmaer, Politikens Forlag (2006).
 Tyrkiet – en del af Europa?, Informations Forlag (2007).
 Den forbandede kærlighed, CDR Forlag (med Marianne Nøhr Larsen, red.) (2007).
 Det er bare fedt, når man får det hele til at køre, CDR Forlag (med Ulla Rose Andersen, red.) (2008).

Eksterne links 
 Malene Fenger-Grøndahls egen hjemmeside indeholdende en samlet bibliografi, anmeldelser af hendes bøger, information om hendes foredragsvirksomhed m.v.

Journalister fra Danmark
Rejsebogsforfattere fra Danmark i 1900-tallet
Faglitterære forfattere fra Danmark
Dansksprogede forfattere fra Danmark
Diktatorspillet

Diktatorspillet er et simpelt spil. Spillet spilles af to spillere, en diktator, som bestemmer hvordan de to spillere skal dele en sum penge, og en modtager, som ikke har indflydelse på spillet. Da den ene spiller ikke har indflydelse på spillet, er det strengt taget ikke et spil i spilteoretisk forstand.

Hvis mennesker var ubetinget egoistiske, ville man forvente at diktatoren tog alle pengene, men eksperimenter har vist at dette ikke er tilfældet. Eksperimenterne viser altså, at mennesker ikke er ubetinget selviske, men derimod får det bedre af at give noget til andre, eller måske får det dårligere at ikke at give noget.

Diktatorspillet minder om Ultimatumspillet, hvor modtagerens indflydelse består i, at vedkommende enten kan acceptere den givne fordeling, eller afvise den med den konsekvens, at ingen af deltagerne modtager noget overhovedet.

Spilteori
Johann Gottfried Rosenberg

Johann Gottfried Rosenberg (slutningen af året 1709 – 4. juni 1776 i Slesvig by) var en dansk-tysk arkitekt i rokokotiden, der var særligt aktiv i Frederiksstaden i København og i hertugdømmerne.

Biografi 
Rosenbergs fødselsdato kendes ikke, men han blev døbt den 20. oktober 1709 i Woldegk i hertugdømmet Mecklenburg-Strelitz. Rosenberg var meget aktiv i Plön i Hertugdømmet Holsten, i Hertugdømmet Slesvig og i Danmark i 1740'erne og 50'erne og satte et tydeligt præg for eftertiden – specielt i Bredgade i bydelen Frederiksstaden i København.

Han samarbejdede ofte med hofbygmester Nicolai Eigtved, der blev kendt som dansk rokokos mester. De to arbejdede blandt andet sammen om Dehns Palæ, Bernstorffs Palæ og det Berckentinske Palæ, alle i Bredgade. Af andre bygninger han har været med til at opføre/ombygge kan nævnes Margård og Frederiksdal.

Rosenberg blev i 1760 udnævnt til landbygmester i hertugdømmerne Slesvig-Holsten og stod blandt andet for genopbygningen af Gråsten Slot efter branden i 1757, ligesom man mener, at Augustenborg Slot er opført efter hans tegninger i perioden 1770-1776.

Familie 
Rosenberg blev gift den 28. oktober 1738 i Kiel med Catharina Dorothea Kühnel, døbt 24. december 1719 i Kiel, død 14. april 1796 i København, datter af Jürgen Kühnel og Catharina Margaretha NN.

Han søn Georg Erdman Rosenberg var også arkitekt, og slægten har siden fostret mange kendte danskere inden for kulturlivet.

Værker

Eksterne henvisninger 

Arkitekter fra Tyskland
Arkitekter fra Danmark
Johann Gottfried
Rokokoarkitekter
Danskere i 1700-tallet
Personer fra Holsten
Personer fra Sønderjylland (på tværs af landegrænser)
Landbygmestre fra Danmark
Inulin

Inulin er et kulhydrat, der findes som en bestanddel i ca. 36.000 planter på Jorden. Det oplagres i rødderne i mange af vores almindelige næringsmidler, f.eks. i jordskokker, løg (2-4%), hvidløg (9-16%), porre (3-10%), asparges (10-15%), samt i cikorie (13-20%)

Inulin er opbygget af fruktose i en lang kæde og er et polysakkarid. Inulin-molekyler fra planter kan bestå af fra 20 til tusinde fruktose-enheder bundet sammen med beta-2,1-bindinger, typisk omkring 60 fruktoseenheder, der næsten altid slutter med en enkelt glucose-enhed. Denne særlige kemiske struktur kaldes poly-fruktose og mindre molekyler med denne opbygning kaldes frukto-oligosakkarider (FOS). Hverken inulin eller frukto-oligosakkarider nedbrydes af den menneskelige organismes fordøjelsesenzymer, men kan nedbrydes af den mikrobiologiske flora i colon. Inulin og FOS betegnes derfor som et et præbiotisk stof (engelsk: prebiotic) og anses for at være sundhedsfremmende komponenter i kosten.

Den belgiske forsker Marcel Roberfroid, der har indført begrebet præbiotisk, anser de præbiotiske stoffer for kun at omfatte inulin og FOS, mens andre forskere også henregner andre polysakkarider til præbiotika:
 galakto-oligosaccharider (GOS)
 lactulose
 mannan-oligosaccharider (MOS), der dog også benævnes som immunosaccharider
 bio-syntetiske kostfibre

Eksterne links 
 FOS-inulin og kræft i tyktarmen, Helsenyt, 2004 
 Inulin. Biosite
 Inulin. Carbohydrates – Chemical Structure, Scientific Psychic (på engelsk)
 Salmonsens Konversationsleksikon, 2. udgave, bind XII, s. 467; opslag: Inulin

Referencer 

 Inulin: A Comprehensive Scientific Review. Bryan C. Tungland

Kulhydrater
Polysakkarider
Sødemidler
Ernæring
Antisolpunkt

Antisolpunktet er det tænkte punkt på himmelkuglen, der ligger i nøjagtigt den modsatte retning (180 grader) af solen. Det befinder sig på linjen mellem solen og betragteren, dvs. på forlængelsen af den linje, som svarer til skyggen af betragterens hoved. 

Når solen er over horisonten, befinder antisolpunktet sig følgelig under horisonten, og når solen er i zenith, vil det ligge under betragterens fødder på en linje, som går gennem Jordens centrum.

Punktet har især betydning i forbindelse med de fænomener i den atmosfæriske optik, som knytter sig til sollyset. Eksempelvis er antisolpunktet centrum for den cirkel, som dannes af en regnbue og har en radius på cirka 42 grader. Anti-tusmørkestråler vil synes at konvergere mod antisolpunktet, og det fænomen i zodiakallyset, som kaldes gegenschein, optræder ligeledes i retningen mod antisolpunktet.

Optiske fænomener og begreber
Topologiske begreber i astronomi
Solen
Ramandus datter

Ramandus datter er en narnisk dronning i Narnia-serien af C. S. Lewis. Hun medvirker i to af seriens bøger: Morgenvandrerens rejse og Sølvstolen. Man får aldrig hendes navn at vide. Hun bliver blot omtalt som Ramandus datter og dronningen. I filmatiseringen af Morgenvandrerens rejse har hun fået navnet Liliandil og spilles af Laura Brent.

Før Morgenvandrerens rejse 

Hun var datter af den tidligere stjerne Ramandu og blev beskrevet som en høj pige, klædt i en lang, strålende blå kjole uden ærmer. Hun var barhovedet, og hendes gule hår hang ned ad ryggen på hende.

Morgenvandrerens rejse 

Hun byder kong Caspian X  og de andre rejsende velkommen da de når til Aslans bord. Caspian bliver omgående forelsket og lover at vende tilbage efter at havde rejst til verdens ende med Lucy, Edmund og Eustace.

Mellem Morgenvandrerens rejse og Sølvstolen 

Hun blev gift med kong Caspian X  af Narnia og blev derved dronning, og endda en meget betydningsfuld, der blev mor og bedstemor til konger, som kom til at udføre store bedrifter. Hun fik én søn ved navn Rilian.

Dronningens død 

Dronning døde tragisk en varm majdag, da hun var redet op til det nordlige Narnia sammen med sin eneste søn, Rilian. Her blev hun søvnig, og alle hofdamerne bredte deres kapper ud på en græsplet, så hun kunne ligge på dem. Nogen tid senere, mens hun lå der, kom en stor slange ud af den tætte skov og bed dronningen i hånden. Alle hørte hende skrige og styrtede hen til hende, og Rilian var den første, der nåede frem. Han så slangen glide bort fra hende og sprang efter den med draget sværd. Men den smuttede ind i et tæt buskads, og han kunne ikke følge efter den. Knap ti minutter efter døde hun. Den store slange var i virkeligheden den onde heks, Fruen af den grønne kjortel. 

Personer i Narnia-universet
Taktil

Ordet taktil betyder det at være følsom eller følelig.

Ordet bruges ofte i forbindelse med handicaptilgængelighed. Særligt blinde og svagtseende ønsker taktile overflader i by- og gaderum. Et opmærksomhedfelt ("felt med taktil overflade") er et felt med ujævn overflade, som typisk anvendes ved fodgængerovergange.

Eksterne henvisninger
Vejdirektoratets vejregel om "Færdelsarealer for alle" 
Vejdirektoratets vejregel som pdf-fil

Handikap
Scott Patterson

Scott Gordon Patterson (født 11. september 1958) er en skuespiller fra USA. Han er bedst kandt i sin rolle som Luke Danes i tv-serien Gilmore Girls.

Biografi 
Patterson er født i Philadelphia og vokset op i Haddonfield, New Jersey. Han gik på Rutgers University for at få en uddannelse i literatur men droppede ud. Derefter studerede han skuespil i New York.

For nylig færdiggjorde Patterson optagelserne på filmen Her best Move, hvor han spiller hovedrollen.

Filmografi
Saw IV (2007)
Saw V (2008)
Saw VI (2009)
90210 - Season 2 episode 19. Liam’s dad

Eksterne henvisninger 
 

Skuespillere fra USA
Centralafrikanske krig

Den Centralafrikanske krig er en igangværende konflikt i Centralafrika som involverer landene Sudan, Tchad og den Centralafrikanske Republik. Konflikten er en udløber af Darfur-konflikten, med flygtninge der har krydset landegrænser, og med guerillaer og myndigheder som opererer på begge sider af grænserne. Tchad og den Centralafrikanske republik, står med støtte fra den tidligere kolonimagt, Frankrig på den ene siden, mens Sudans regering og allierede står på den anden. Desuden har parterne allieret sig med forskellige lokale militser som driver guerillavirksomhed i sit eget land mod den siddende regering.

Tchad og Sudan er fortsat officielt i krig mod hinanden, men egentlige kamphandlinger er blevet indstillet efter at der blev indgået en våbenhvile i maj 2007.

Aftalen var et resultat af et saudi arabisk mæglingsforsøg. Den indeholdt en gensidig garanti om at de to lande ikke ville huse, træne eller finansiere bevæbnede grupper, som var i opposition til regeringen i det andet land. Ifølge en journalist fra Reuters’ analyse skyldtes aftalen, at Tchads præsident, Déby, formodede at oprørsbevægelsen UFDD i Tchad modtog støtte fra både Sudan og Saudi Arabien, og at han derfor følte sig presset til at underskrive den. Colin Thomas-Jensen, en ekspert på Tchad og Sudan hos ICG, udtrykte tvivl om, hvorvidt aftalen ville medføre reelle fremskridt i forholdet mellem landene. UFDD reaktion på aftalen var, at de ikke ville standse deres angreb på regeringsmål.

Referencer 

Sudan
Tchad
Krige
Transportkompagniet Nord

Transportkompagniet Nord A/S blev grundlagt 17. november 1927 og tre år senere købt af selskabets direktør Frode Hedorf. Frode Hedorf udviklede efterfølgende Transportkompagniet Nord til at blive en af de førende transport- og speditionsvirksomheder i Danmark,

Frode Hedorf, der ikke havde nogen arvinger, besluttede efter samråd med sin juridiske rådgiver professor Jan Kobbernagel, at hans formue skulle overdrages til en fond, hvis officielle navn blev Generalkonsulinde Anna Hedorf og Generalkonsul Frode Hedorfs Fond (Hedorfs Fond) .

Grundlaget for Fondens kapital består dels af den formue, der ved afslutningen af Frode Hedorfs dødsbo i 1961 er overdraget Fonden og dels af det gennem årene i Transportkompagniet Nord A/S akkumulerede overskud. Dette selskab blev i 1992 solgt til ASG AB og i år 1999 solgt videre til DANZAS AG. Logistikvirksomhed drives i dag af DHL Express (Denmark) A/S.

Eksterne links 
 "Generalkonsulen og hans eneste barn – Transportkompagniet Nord", Jubilæumskrift fra Hedorfs Fond 
 ''"HEDORFS FOND I 50 ÅR - 50 År  Juilæum - 1963-2013".  50 år "HEDORFS FOND" Jubilæumskrift kan hentes her i PDF format. (36 sider)  

Transportvirksomheder i Danmark
Etableret i 1927
Janjaweed

Janjaweed (arabisk:  جنجويد.) er en samlebetegnelse, der mest bruges til at beskrive en bevæbnet kriger i Darfur, det vestlige Sudan og nu desuden det østlige Tchad. Ifølge FN’s definition er Janjaweed militsgrupper, der består af personer med oprindelse i den arabisktalende nomadebefolkning i det vestlige Darfur. Kernen udgøres af medlemmer af abbalastammen, der er dromedarhyrder og baggara-kvæghyrder. Disse grupper har længe befundet sig i en spændt situation i forhold til Darfurs fastboende og ikke-arabisktalende agerbrugsbefolkning. I øjeblikket er Janjaweed involveret i en åben konflikt med en række oprørsgrupper i Darfur, og siden 2003 har de været en af hovedaktørerne i Darfur-konflikten, hvor de arabisk orienterede nomadefolk og de ikke-arabisk talende udkæmper en krig om fordelingen af ressourcer og retten til land. Janjaweed-styrker er også involveret i den Centralafrikanske krig på sudanesisk side.

Navnet Janjaweed menes at stamme fra arabiske dialekter i det vestlige Sudan og kan oversættes til ‘horder’. Der er til gengæld ingen beviser for en etymologisk forbindelse mellem Janjaweed ‘djinn’ (ånd), ‘jawad’ (hest) eller 'ganja'. Janjaweed har sit udspring i tidligere arabiske stammemilitiaer Murahilin (“nomader”), som har eksisteret længe før den nuværende konflikt opstod.

Noter 

Darfur-konflikten
Nahid Riazi

Nahid Riazi (født 1966) er en dansk iranskfødt kvindesagsforkæmper, samfundsdebattør og foredragsholder. Hun kom til Danmark som politisk flygtning fra Iran i 1989.

Nahid Riazi er involveret i flere foreninger for kvinders rettigheder. Hun er koordinator for kvindeorganisationerne Foreningen for indvandrerkvinders rettigheder og Iranske Kvinders Rettigheder, og hun har været med til at oprette et rådgivningscenter for voldsramte kvinder med indvandrerbaggrund. Hun har været med til at skabe international opmærksomhed på stening af piger i Iran.

I samfundsdebatten er hun en stor modstander af islamiske imamers indflydelse og af fundamentalistiske islamiske organisationer. Hun har skarpt kritiseret organisationen Hizb ut-Tahrir samt Enhedslistens Asmaa Abdol-Hamid, som hun har kaldt en "islamisk fanatiker og tilhænger af Sharia"

Eksterne henvisninger 
 Nahid Riazis hjemmeside

Referencer 

Feminister fra Danmark
Politisk involverede personer fra Danmark
Matej Mugerli

Matej Mugerli (født 17. juni 1981 i Nova Gorica) er en tidligere professionel slovensk landevejscykelrytter.

Eksterne henvisninger 

Mandlige cykelryttere fra Slovenien
Personer fra Nova Gorica
Patrick Calcagni

Patrick Calcagni (født 5. juli 1977 i Sorengo) er en schweizisk tidligere landevejscykelrytter.

Calcagni startede sin karriere på det italienske hold Vini Caldirola i 2000. Han blev også "Schweizisk mester" i enkeltstart denne sæson. I sit sidste år med det italienske hold fik han en etapesejr i Japan Rundt. I perioden 2005-2007 cyklede han for ProTour-holdet Liquigas. Sæsonen efter debuterede han i Tour de France.

I Romandiet Rundt 2007 vandt han sprintkonkurrencen.

Eksterne henvisninger  

 

Mandlige cykelryttere fra Schweiz
Ancistrus

Ancistrus er formelt en slægt af sugemaller (Loricariidae) fra ordenen Siluriformes, der er meget udbredt som akvariefisk. Den bliver omkring 8-13 cm og holdes i mange forskellige akvariemiljøer, hvor den betragtes som akvariets skraldemand. Det er som sådan korrekt at den spiser det foder der daler til bunden og mange af de alger der sidder på ruder og dekorationer, men det er vigtigt at huske at den også har egne krav til foder, bl.a skal den have grønttilskud og den skal have adgang til en trærod da det er vigtigt for dens fordøjelse at den kan raspe træ af roden. Den er nem at holde, men det er en territorial fisk der kræver ret meget plads hvis man skal have flere af dem. Den er mest aktiv i sine unge år, og generelt er den mest aktiv om natten.

Eksterne henvisninger 

 Artikel om A. dolichopterus på AquaInfo.dk 
 Jacob Lihn´s beskrivelse om do. 

Maller
Akvariedyr
No Security

No Security er et live album fra The Rolling Stones, og det blev udgivet i 1998. Det blev optaget under Bridges to Babylon Tour verden over i 1997 – 1998, som bandet sjette officielle live udgivelse. 

På grund af risikoen for at repetere sangene fra albummet Still Life (American Concert 1981) og Flashpoint udvalgte The Stones omhyggelig sange der enten aldrig havde været på nogle af deres live udgivelser, eller som ikke havde været på et live album i lang tid. Af de store hits var "The Last Time", "Respectable", og "Waiting On A Friend", udover dem var der også "Gimme Shelter", "Sister Morphine", og "Memory Motel". På albummet Bridges to Babylon optræder Taj Mahal og Dave Matthews, og de er også på No Security.

Albummet blev udgivet i november 1998, og for at promovere det tog bandet på endnu en tour. Den tour, No Security Tour, var kun i Nordamerika, og der var 34 shows.

No Security blev 67. på den engelske chart liste, og nummer 23. på den amerikanske album charts. Det lykkes den ikke at sælge guld, men den solgte over 300.000 kopiere.

Spor 

Alle sangene er skrevet af Mick Jagger and Keith Richards udtaget hvor andet er påført. 

"Intro" – 0:50 
"You Got Me Rocking" – 3:26 
"Gimme Shelter" – 6:12 
"Flip The Switch" – 4:12 
"Memory Motel" – 5:52 
 Med Dave Matthews som med sanger.  
"Corinna" (Taj Mahal/Jesse Ed Davis) – 3:56 
 Med Taj Mahal som med sanger.  
"Saint of Me" – 5:18 
"Waiting on a Friend" – 4:52 
"Sister Morphine" (Mick Jagger/Keith Richards/Marianne Faithfull) – 6:05 
"Live with Me" – 3:55 
"Respectable" – 3:20 
"Thief In The Night" (Mick Jagger/Keith Richards/Pierre de Beauport) – 5:37 
"The Last Time" – 4:19 
"Out of Control" – 7:59 

Livealbum fra 1998
Rolling Stones-livealbum
Roman Kreuziger

Roman Kreuziger (født 6. maj 1986) er en tidligere tjekkisk landevejscykelrytter.

Han blev professionel på Liquigas i 2006 efter en succesfuld amatørkarriere hvor han blev juniorverdensmester i 2004 og vandt Giro delle Regioni i 2005. 2006 blev et omstillingsår for den unge rytter, men i 2007 viste han imponerende fremskridt. Han gjorde sig for alvor bemærket efter andenpladsen på prologen i Paris-Nice, og fik sin første professionelle sejr på den første etape af Settimana Ciclista Lombarda.

Udvalgte resultater 
 2008 - Nummer 2 efter Andreas Klöden i Romandiet Rundt
 2008 - Vinder af Schweiz Rundt som den yngste i historien.
 2009 - Vinder af Romandiet Rundt efter at have taget sejren på løbets bjergetape.
 2012 - Vinder af 19. etape i Giro d'Italia 2012 
 2013 - Vinder af Amstel Gold Race

Eksterne henvisninger  

 

Mandlige cykelryttere fra Tjekkiet
Eros Capecchi

Eros Capecchi (født 13. juni 1986) er en tidligere professionel italiensk landevejscykelrytter.

Eksterne henvisninger 

Mandlige cykelryttere fra Italien
Dario Cataldo

Dario Cataldo (født 17. marts 1985) er en professionel italiensk landevejsrytter, som kører for World Tour-holdet .

Eksterne henvisninger 

Mandlige cykelryttere fra Italien
Castrum Danorum

Castrum Danorum eller Toompea Borg (; tidligere sandsynligvis benævnt Taani linn – "Danske borg") er en borg på kalkstensbakken Toompea i den centrale del af Tallinn, Estlands hovedstad. I perioden, hvor Estland var dansk, var det navnet på hele byen.

Historie 
Den første befæstning på stedet, bygget af træ, menes at være bygget på højen i enten det 10. eller 11. århundrede af indbyggerne i det gamle estiske område Revalia og omtales i visse finske kilder som Kesoniemi. Det udgjorde sandsynligvis et af de første beboede områder af det, der skulle blive til Tallinn.

I 1219 blev borgen overtaget af danske korsfarere anført af Valdemar Sejr. Ifølge legenden faldt det første Dannebrog fra himlen under slaget ved Lyndanisse, og synet af flaget inspirerede de danske tropper til sejr.

Danskerne overtog byen og borgen, og sidstnævnte blev derefter omtalt som Castrum Danorum (Danskernes borg). En teori siger, at navnet blev overført til det oldestiske sprog som Taani(n) linna og senere forkortet til byens moderne navn Tallinn.

Borgen har gennemgået mange ombygninger og er stadig et centralt punkt i Tallinn, som med Pikk Hermann-tårnet øverst dominerer det slotshøjen Toompea. Tårnet har haft symbolsk betydning for estisk historie, alt efter om det er det estiske flag eller en anden magts flag, der har vajet fra toppen.

Borgen huser i dag det estiske parlament.

Estlands historie i middelalderen
Slotte i Estland
Bygninger, konstruktioner og anlæg i Tallinn
Borge i Estland
Mauro Da Dalto

Mauro Da Dalto (født 8. april 1981 i Conegliano) er en tidligere professionel italiensk landevejscykelrytter.

Eksterne henvisninger 

 

Mandlige cykelryttere fra Italien